Ungal, d tawsit tamaynut deg tsekla taqbaylit. Tawsit-a iwumi qaren s tefransist “le roman”, teḍbeɛ di tsekla tutrimt10 deg-i treṣṣa tira d laqrun-aya. Maca, mi tezger zzrubat n tsekla d tmetti tafransist, ters di tsekla taqbaylit, tessaɣ deg-s iẓuran, du leqrar ad teṭṭef kra seg tmetti deg tsekla i tt-id-yemmugren. D tidet, ungal yuran s teqbaylit ur yemṣada ara dima d wudem i as-tefka tsekla tutrimt. Yesdukkel wungal snat n temsal: tutlayt taqbaylit yekkan acḥal di timawit, tezrareg ɣef tewsit i d-yekkan seg tsekla nniḍen tabeṛṛanit, yeddan acḥal di tira ɣef waya aṭas i yettwalin ungal d tawsit tareṭṭalt, maḥsub yettuḥettem fell-as ad yeddu d yilugan iss i-yettwassen deg tsekla tutrimt maɣef ad yerrez wazal-is. Kra n yimeskaren dɣa, ttlen ungal deg deg lqaleb n wungal utrim, xas akkan netta s timmad-is, yal tallit d udem i astefka tsekla tutrim. D aymi tabadut ntira taneglant, seg tama n lebni-ines d tamsalt lqayen mačči d izli.